open-index/open-wikipedia-markdown huggingface dataset:
יצחק מראס

**יצחק מראס** (בליטאית: **Icchokas Meras**; 8 באוקטובר 1932 – 13 במרץ 2014) היה סופר ליטאי-ישראלי ניצול שואה.

## קורות חייו
יצחק מראס נולד ב-1932 בקלם שבליטא למשפחה ציונית-מסורתית. החל ללמוד בבית-ספר יהודי של רשת "יבנה". כשהיה בן תשע פלשו הנאצים לליטא. הוריו יהודה ומרים ויהודים נוספים נרצחו בידי לאומנים ליטאים, יצחק ואחותו הגדולה יונינה ניצלו. קבוצת נשים ליטאיות הביאה לו ולילדים יתומים נוספים מזון, והצליחה למלט כמה מהם. מראס ואחותו מצאו מסתור אצל עוזרת הבית שלהם, שם הוטבלו לנצרות.

בהמשך נלקחו היתומים למחנה שבו רוכזו יהודים מהאזור, אך הצליחו להימלט גם משם. מראס נדד בין כמה משפחות מאמצות, מצא עצמו ברחוב, ולבסוף נאסף בידי בני הזוג יואוזס דאינאוסקס (Juozas Dainauskas) ואשתו ברוניסלבה (Bronislava Dainauskienė), שאימצו אותו כבנם השביעי והגנו עליו עד סוף המלחמה. ב-2004 הכיר יד ושם בבני הזוג ובבנם פטראס כחסידי אומות העולם.

ב-1953 סיים בהצטיינות את לימודיו התיכוניים בקלם. לאחר מכן למד הנדסת רדיו במכון הפוליטכני בקובנה. מ־1958 עבד כמנהל מעבדה למכשירים אלקטרוניים עד 1964 ומאז התמסר לכתיבה ספרותית בשפה הליטאית.

לאחר שהסתכסך עם הממסד הספרותי הקומוניסטי, ב־1972 עלה עם משפחתו ארצה והתיישב בחולון. לימד חשמל ואלקטרוניקה בתיכון ובמכללת "אורט" בלוד עד 1998, והמשיך לכתוב את ספריו.

ב-1974 נבחר לכהן כיו"ר התאחדות עולי ברית-המועצות. הרצה במכללת בית ברל על "השתקפות השואה בספרות היהודית הסובייטית". שנים רבות היה חבר הנהלת המועצה הציבורית לתרבות ולאמנות, וכיהן כיושב ראש אגודת הסופרים דוברי רוסית.

נפטר ב-13 במרץ 2014 בגיל 81, והובא למנוחות בבית העלמין ירקון .

## יצירתו

ב-1960 פורסם הרומן הראשון שלו, "Geltonas lopas" ("טלאי צהוב"), המתאר את ילדותו. עד עלייתו לישראל ראו אור עוד שישה מספריו וכשהתגורר בישראל פרסם עוד ארבעה. רבים מספריו עסקו בשואה. ספריו תורגמו מליטאית ל-18 שפות. זכה בשורת פרסים, בהם פרס זלמן שזר, פרס הזיכרון (פרס בין-לאומי לספרות השואה), פרס ההסתדרות הציונית ובפרס נשיא המדינה לספרות (תשנ"ט).

## פרסים והוקרה

* צלב המפקד של מסדר גדימינאס בליטא (1995)
* פרס נשיא המדינה לספרות (1998)
* אות יקיר העיר חולון (1999)
* הפרס הלאומי הליטאי לתרבות ולאמנות  (2010)

## הערות שוליים

קטגוריה:סופרים ישראלים
קטגוריה:סופרים יהודים ליטאים
קטגוריה:זוכי פרס נשיא המדינה לספרות
קטגוריה:יהודים בשואה: ליטא
קטגוריה:ישראלים ילידי ליטא
קטגוריה:סופרי השואה
קטגוריה:יקירי חולון
קטגוריה:עולים בשנות ה-1970
קטגוריה:אישים הקבורים בבית הקברות ירקון
קטגוריה:ליטאים שנולדו ב-1932
קטגוריה:ישראלים שנפטרו ב-2014
עלי אל-ח'שאן

**עלי אחמד סאלם אל-ח'שאן** (בערבית: **علي أحمد سالم الخشان**; נולד ב-7 ביולי 1956) הוא משפטן ופוליטיקאי פלסטיני שכיהן כשר המשפטים במשך 5 שנים בממשלות הרשות הפלסטינית.

## ביוגרפיה
עלי נולד ב-1956 בירושלים למשפחה שמוצאה מהכפר  צפונית מערבית לחברון, ואשר ננטש על ידי התושבים לאחר מלחמת העצמאות. הוא משפטן ובעל תואר דוקטור למשפט פלסטיני שרכש את השכלתו באוניברסיטת עין שמס במצרים וב.

ח'שאן כיהן כשר המשפטים בממשלת פיאד הראשונה ובממשלת פיאד השנייה, משנת 2007 עד מאי 2012. כמו כן הוא חבר בחבר הנאמנים של אוניברסיטת חברון, ומרצה באוניברסיטת אל-קודס.

במהלך כהונתו ניסה להוביל תביעות בבית הדין הפלילי הבין-לאומי נגד ישראל, ועודד מדינות ערביות שונות לנקוט בצעדים דומים. אך התביעה שהוגשה ב-2009 בעקבות מבצע עופרת יצוקה נדחתה לבסוף.

## הערות שוליים

## קישורים חיצוניים

קטגוריה:שרי המשפטים של הרשות הפלסטינית
קטגוריה:פוליטיקאים פלסטינים
קטגוריה:משפטנים פלסטינים
קטגוריה:בוגרי אוניברסיטת עין שמס
קטגוריה:בוגרי אוניברסיטת מונפלייה
קטגוריה:פלסטינים שנולדו ב-1956
מוירה קלי

**מוירה קלי** (באנגלית: **Moira Kelly**; נולדה ב-6 במרץ 1968) היא שחקנית אמריקאית. היא ידועה כגילומה של קייט מוסלי בסרט "The Cutting Edge" משנת 1992 וכן האם החד הורית קארן רו בדרמת הנעורים "מגרש ביתי". היא ידועה גם בזכות תפקידה של דונה הייוורד ב"טווין פיקס: אש הולכת איתי", כשהחליפה את לארה פלין בויל מסדרת הטלוויזיה "טווין פיקס" משנת 1990. תפקידים אחרים כוללים את דורותי דיי ב-"Entertaining Angels: The Dorothy Day Story", יועצת התקשורת של הבית הלבן, מנדי המפטון בעונה הראשונה של "הבית הלבן", והקול של נלה אהובתו של סימבה ב"מלך האריות" ובסרטי ההמשך שלו "מלך האריות 2: מלכות סימבה" "מלך האריות 3: האקונה מאטאטה". היא גם שיחקה את הטי קלי ואונה אוניל ב"צ'פלין".

## תחילת חייה
מוירה קלי נולדה בקווינס, ניו יורק ב-6 במרץ 1968. אביה פיטר היה כנר ואמה אן אחות, מהגרים מאירלנד. קלי היא השלישית מתוך שישה ילדים וגדלה ברונקונקומה, ניו יורק. היא חונכה כקתולית. קלי למדה בתיכון בבוהמיה, לונג איילנד, וסיימה את לימודיה ב־1986. מאוחר יותר, היא למדה בקולג' מרימאונט מנהטן.

בצעירותה, קלי לוהקה לתפקיד קטן בהפקה של "אנני" ב-1984 של בית הספר התיכון שלה. עקב מחלה הוחלפה הילדה שגילמה את מיס האניגן, מה שגרם לסדרה של שינויים בקאסט שהובילו לבחירת הקריירה שלה. קלי, קתולית אדוקה, נאלצה להחליט בין משחק לבין שאיפת ילדותה להיות נזירה.

## קריירה
קלי עשתה את הופעת הבכורה המקצועית שלה בסרט הטלוויזיה המבוסס על עובדות אהבה, שקרים ורצח, כשגילמה את הנערה סינמון בראון, שאביה כפה עליה להרוג את אשתו, אמה החורגת, לינדה בראון. היא המשיכה בתפקידים קטנים בסרטים עד שלוהקה ב-1992 לתפקיד דונה הייוורד ב"טווין פיקס: אש הולכת איתי". עבור השתתפותה בסרט היא קיבלה אישור מהכומר שלה בגלל סצנת המין שבו. באותה שנה היא שיחקה לצד די.בי סוויני בקומדיה הרומנטית "The Cutting Edge" (שבמהלך צילומיה קלי סבלה מקרסול שבור, מה שעלה לה בתפקיד בסרטה של פני מרשל "ליגה משלהן") ושיחקה בשני תפקידים עם רוברט דאוני ג'וניור ב"צ'פלין".

מאז היא הופיעה בין היתר בסרטים "אודסה הקטנה","ויופי מסוכן", והייתה הקול של נלה הבוגרת בסרטי דיסני, "מלך האריות", "מלך האריות 2: מלכות סימבה" ו"מלך האריות 3: האקונה מאטאטה". בקריירה הקולנועית העצמאית שלה, קלי קיבלה את התפקיד הראשי של האקטיביסטית דורותי דיי בסרט "Entertaining Angels: The Dorothy Day "Story וכיכבה לצד גלן קלוז ב-"The Safety of Objects". היא גילמה אתהלן קלר בסרט הטלוויזיה "Monday After the Miracle", ששודר ב-15 בנובמבר 1998 ב־CBS .

קלי כיכבה בדרמה "To Have & to Hold" של CBS עם ג'ייסון בגיי. ב-1999 החלה לשחק את מנדי המפטון בעונה הראשונה של "הבית הלבן" ועזבה את הדרה במפתיע אחרי עונה אחת. בשנת 2003, קלי החלה לגלם את האם החד הורית קארן רו בדרמת הנעורים "מגרש ביתי". בעונה החמישית היא הפסיקה לשחק בתפקיד קבוע אבל הופיעה בהופעת אורח בפרק ה-100 ובסיום העונה השישית. היא שיחקה בהופעות אורח בתוכניות טלוויזיה כגון "גיבורים", "חוק וסדר" ו"מספ7ים".

קלי שחזרה את תפקידה כנלה מסדרת סרטי האנימציה של דיסני מלך האריות במשחק וידאו הרפתקאות "Disney Dreamlight Valley" שיצא לאקרנים ב-2023.

## חיים אישיים
ב-5 באוגוסט 2000 נישאה קלי לסטיב יואיט, איש עסקים מטקסס. יש להם שני ילדים, בת אלה (2001) ובן אימון (2003).

## פילמוגרפיה
### בקולנוע

### טלוויזיה

### משחקי וידאו

### בתור במאית

## הערות שוליים

קטגוריה:דיסני: אישים
קטגוריה:נוצרים רומים-קתולים אמריקאים
קטגוריה:מדבבות אמריקאיות
קטגוריה:אמריקאים ממוצא אירי
פראניו איוואנוביץ'

**פראניו איוואנוביץ**' (בקרואטית ובגרמנית: **Franjo Ivanović**; נולד ב-1 באוקטובר 2003 בשוואץ שבאוסטריה) הוא כדורגלן קרואטי-אוסטרי המשחק בעמדת החלוץ בקבוצת בנפיקה ליסבון ובנבחרת קרואטיה.

## קריירת מועדונים
איוואנוביץ' נולד באוסטריה, וגדל במחלקות הנוער של SVg מיירהופן, JFG לאוואלד ואאוגסבורג. בין השנים 2021–2023 שיחק בקבוצת המילואים של אאוגסבורג. לקראת עונת  חתם ברייקה מליגת העל הקרואטית, ובסך הכל ערך 34 הופעות ליגה במדי המועדון, בהן הבקיע שמונה שערים.

ב-31 באוגוסט 2024 חתם על חוזה לארבע שנים ברויאל אוניון סן-ז'ילואז מליגת העל הבלגית. ב-1 בספטמבר ערך את הופעת הבכורה שלו במועדון, בתיקו 0-0 נגד אנדרלכט במסגרת המחזור השישי בליגה לעונת . ב-29 בספטמבר הבקיע את שער הבכורה שלו במועדון, בניצחון 0–3 על קורטרייק במסגרת המחזור התשיעי בליגה.

ב-31 ביולי 2025 חתם בבנפיקה ליסבון מליגת העל הפורטוגלית.

## קריירה בין-לאומית
בשל מוצאו, זכאי איוואנוביץ' לייצג את קרואטיה ברמה הבין-לאומית. בחודש מרץ 2025 זומן לסגל נבחרת קרואטיה לקראת משחקי ליגת האומות 2024/2025 נגד נבחרת צרפת. ב-20 במרץ ערך את הופעת הבכורה שלו בנבחרת, בניצחון 2-0.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני רייקה
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת קרואטיה
קטגוריה:כדורגלני בנפיקה ליסבון
קטגוריה:קרואטים שנולדו ב-2003
קטגוריה:אוסטרים שנולדו ב-2003
למונייד

**למונייד** (באנגלית: **Lemonade**) היא חברת ביטוח מקוונת. החברה מציעה ביטוח שוכרים, ביטוח דירות, ביטוח רכב, ביטוח חיות מחמד וביטוח חיים תקופתי ללקוחות בארצות הברית, וביטוחים אחרים באירופה (גרמניה, הולנד, צרפת ובריטניה), ומספקת שירות עבור כ-1.9 מיליון לקוחות. למונייד ממוקמת בניו יורק ומפעילה משרדים בתל אביב. החברה משתמשת בבינה מלאכותית ובצ'אטבוטים על מנת ליעל את תהליכי החיתום ועיבוד התביעות.

## היסטוריה
### 2015–2019
למונייד נוסדה על ידי היזמים הישראלים דניאל שרייבר ושי וינינגר (מייסד שותף של Fiverr), באפריל 2015, לשרייבר ווינינגר לא היה רקע מוקדם בענף הביטוחים.

בדצמבר 2015, החברה גייסה 13 מיליון דולר הון ראשוני מ־Sequoia Capital ו-Aleph.

באוגוסט 2016 גייסה החברה 13 מיליון דולר מ-XL Innovate ולאחר מכן בסבב B גיוס של 34 מיליון דולר בדצמבר 2016. את סבב הגיוס השני הובילו General Catalyst, ג'ושוע קושנר, Tusk Ventures ו־GV (לשעבר Google Ventures).

באפריל 2017, החברה הכריזה על משקיעים נוספים ביניהם, אליאנץ ואשטון קוצ'ר. בדצמבר 2017 השקיעה סופטבנק 120 מיליון דולר נוספים בחברה בסבב C, והגדילה את סך הכספים שגייסה החברה לכ-180 מיליון דולר.

באפריל 2019, הודיעה למונייד על השקעה נוספת של 300 מיליון דולר בסבב D בהובלת סופטבנק ואחרים ובכך הגדילה את סך הכסף שגייסה ל-480 מיליון דולר.

### 2020–הווה
ב-1 ביולי 2020 הפכה החברה לחברה ציבורית באמצעות הנפקה ראשונית בורסת ניו יורק לפי שווי של 1.6 מיליארד דולר תחת הסמל "LMND". החברה מכרה 11,000,000 מניות מהמניות הרגילות שלה, כל מניה במחיר של 29 דולר.

בנובמבר 2021 הודיעה החברה כי תרכוש במלואה את Metromile, Inc. הרכישה הושלמה ב-29 ביולי 2022, ובעקבותיה פיטרה למונייד 20% מהצוות של Metromile.

ב-2024 הציגה החברה לראשונה תזרים חיובי.

## קישורים חיצוניים
* 
* 
* 
* 

## הערות שוליים

קטגוריה:חברות הנסחרות בבורסה לניירות ערך בניו יורק
קטגוריה:אתרי אינטרנט שהושקו ב-2015
גאי ברספילד פארק

**גאי ברספילד פארק** (באנגלית: **Guy Brasfield Park**; ) היה פוליטיקאי ועורך דין אמריקאי שכיהן כמושל ה-38 של מדינת מיזורי בין השנים 1933–1937.

## ביוגרפיה
פארק נולד בפלאט סיטי  שבמיזורי, בנם של תומאס וודסון ומרגרט בקסטר פארק. הוא למד במוסד גיילורד שבעיר הולדתו, ובשנת 1896 השלים לימודי תואר ראשון במשפטים בבית הספר למשפטים של אוניברסיטת מיזורי. פארק עסק בעריכת דין בפלאט סיטי, ושימש שם כתובע העירוני וכתובע המחוזי של מחוז פלאט. בשנת 1909 נישא לאלינורה גאברט, ולשניים נולדה בת בשם הנרייטה.

בשנת 1922 נבחר פארק לשופט בבית המשפט המחוזי של המחוז החמישי במיזורי, וכן היה חבר בוועידה החוקתית של מדינת מיזורי. בשנת 1928 נבחר מחדש לשופט, אולם ב־1932 התפטר מתפקידו במטרה להתמודד לתפקיד מושל מיזורי. לאחר מותו הפתאומי של המועמד הדמוקרטי פרנסיס וילסון באוקטובר 1932, נבחר פארק כמועמד המפלגה הדמוקרטית. בבחירות הכלליות ניצח את יריבו, מועמד המפלגה הרפובליקנית וסגן מושל מיזורי אדוארד וינטר, בפער של למעלה מ-300,000 קולות.

במהלך כהונתו כמושל יזם פארק תוכניות סיוע מדינתיות להתמודדות עם המצוקות הכלכליות שנגרמו בעקבות השפל הגדול, ופעל בתיאום עם תוכניות סיוע פדרליות כגון מינהל קידום העבודות. בתקופת כהונתו הושקעו מאמצים בהרחבה ובשיפור של פארקים מדינתיים. פארק, כמושל, נהנה מחסותו ותמיכתו של טום פנדרגסט, מנהיג המפלגה הדמוקרטית במיזורי שמוקד כוחו היה בקנזס סיטי. עיתונאים והיסטוריונים אחדים טענו כי פארק אפשר לפנדרגסט לנהל דה פקטו את מיזורי, לרבות הפניית כספי סיוע פדרליים לעיר קנזס סיטי ולעסקים בבעלותו ובבעלות מקורביו של פנדרגסט.

בהתאם לחוקי מיזורי באותה עת, פארק לא היה רשאי להתמודד לכהונה שנייה ב-1936, ושב לעסוק בעריכת דין בפלאט סיטי. בשנים 1943 ו-1944 שירת כחבר בשתי ועידות חוקתיות נוספות של מדינת מיזורי.

פארק נפטר ב-1 באוקטובר 1946 בג'פרסון סיטי, מיזורי.

## קישורים חיצוניים

* גאי ברספילד פארק, באתר אגודת המושלים הלאומית 
* 

## הערות שוליים

קטגוריה:אמריקאים ילידי מיזורי
קטגוריה:בוגרי בית הספר למשפטים באוניברסיטת מיזורי
קטגוריה:עורכי דין אמריקאים במאה ה-20
קטגוריה:שופטי בתי המשפט של מדינת מיזורי
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1872
קטגוריה:אמריקאים שנפטרו ב-1946
אבראהים מאזא

**אבראהים מאזא** (בערבית: **إبراهيم مازا**, בגרמנית: **Ibrahim Maza**; נולד ב-24 בנובמבר 2005 בברלין שבגרמניה) הוא כדורגלן אלג'יראי-גרמני המשחק בעמדת הקשר ההתקפי בקבוצת באייר לברקוזן ובנבחרת אלג'יריה.

## קריירת מועדונים
מאזא גדל במחלקת הנוער של פוקסה ברלין רייניקנדורף, ובשנת 2018 עבר למחלקת הנוער של הרטה ברלין. בשנת 2022 החל לשחק בקבוצת המילואים של הרטה ברלין, וב-30 באפריל 2023 ערך את הופעת הבכורה שלו בקבוצה הראשונה של המועדון, בהפסד 0–3 לבאיירן מינכן במסגרת המחזור ה-30 בבונדסליגה לעונת 2022/2023. ב-27 במאי הבקיע את שער הבכורה שלו במועדון, בניצחון 1–2 על וולפסבורג במסגרת המחזור ה-34 בליגה. אלו הייתה שתי ההופעות היחידות שלו בעונה זו, ובסיומה נשרה הרטה ברלין לבונדסליגה השנייה.

## קריירה בין-לאומית
מאזא נולד בגרמניה, והוא ממוצא אלג'יראי ווייטנאמי. הוא שיחק בנבחרות הצעירות של גרמניה.

ב-10 באוקטובר 2024 ערך את הופעת הבכורה שלו בנבחרת אלג'יריה, בניצחון 1–5 על נבחרת טוגו במסגרת מוקדמות גביע אפריקה לאומות 2025.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלני הרטה ברלין
קטגוריה:כדורגלני נבחרת אלג'יריה
קטגוריה:כדורגלני באייר לברקוזן
קטגוריה:כדורגלני גביע אפריקה לאומות 2025
קטגוריה:גרמנים ממוצא אלג'יראי
קטגוריה:גרמנים שנולדו ב-2005
לויד סטארק

**לויד קרואו סטארק** (באנגלית: **Lloyd Crow Stark**; ) היה פוליטיקאי אמריקאי שכיהן כמושל ה-39 של מדינת מיזורי בין השנים 1937–1941. הוא היה חבר המפלגה הדמוקרטית.

## ביוגרפיה
סטארק נולד בעיר לואיזיאנה  שבמיזורי, בנם של קלרנס מקדואל ולילי קרואו סטארק. בשנת 1908 השלים את לימודיו באקדמיה הימית של ארצות הברית. לאחר שירות בן ארבע שנים כקצין בצי ארצות הברית, שב סטארק לעסק המשפחתי שלו "משתלת האחים סטארק", שם כיהן כסגן נשיא וכמנהל כללי. במלחמת העולם הראשונה שירת כקצין בדרגת מייג'ור בצבא ארצות הברית, ולחם בשדות הקרב של צרפת, לרבות במתקפת מז-ארגון בשנת 1918.

סטארק החל את דרכו הפוליטית בשנת 1928 כאשר עמד בראש מערכה ציבורית לגיוס איגרות חוב לבניית כבישים במדינת מיזורי. ב-3 בנובמבר 1936 נבחר סטארק למושל מיזורי מטעם המפלגה הדמוקרטית, הוא גבר על יריבו, מועמד המפלגה הרפובליקנית ג'סי בארט, עם 57.06% מקולות הבוחרים.

לאחר הבחירות בשנת 1936 התרחק סטארק מטום פנדרגסט, מנהיג המפלגה הדמוקרטית במיזורי. מהלך זה נחשב בעיני רבים כנקודת המפנה בנפילת כוחו של פנדרגסט - עד אותה עת החזיק פנדרגסט בכוח רב עד שהמושל נחשב כמי שנמצא למעשה תחת חסותו, והמעון הרשמי של המושל כונה בזלזול "הבקתה של הדוד טום". סטארק, שבעבר זכה לתמיכתו של פנדרגסט, פנה נגדו בגלוי כאשר חקירות רבות נפתחו בעקבות זיופים וחריגות בבחירות של 1936. פנדרגסט הורשע לבסוף בהעלמת מיסים.

הוא כיהן כמושל בין השנים 1937 ל-1941, והיה ציר בוועידה הדמוקרטית הלאומית לקראת הבחירות לנשיאות ארצות הברית 1940. במהלך כהונתו ייסד סטארק את מרכז הסרטן ע"ש אליס פישל, ביטל מגבלות סחר בין-מדינתיות, העביר חוק לארגון מחדש של כוחות המשטרה, והנהיג שיטת מינוי מבוססת כישורים לעובדי המדינה.

סטארק ניהל יריבות פוליטית עזה עם הארי טרומן, כאשר בשנת 1940 התמודד מולו על מקום בסנאט של ארצות הברית. יריבותם החריפה כאשר סטארק והתובע מוריס מ. מיליגן , שחשף את שחיתות מכונת השלטון של טום פנדרגסט בקנזס סיטי, פיצלו את קולות המתנגדים לפנדרגסט בבחירות המקדימות הדמוקרטיות, מה שאפשר לטרומן לנצח. אף שהפסדו לטרומן סימן את קץ הקריירה הפוליטית שלו, המשיך סטארק לנהל את המשתלה המשפחתית שלו והשפיע על קריירות פוליטיות של אחרים, בהם קלרנס קנון  וסטיוארט סימינגטון.

כהונתו של סטארק כמושל התארכה בשישה שבועות עקב המשבר שנוצר לאחר הבחירות השנויות במחלוקת למשרת המושל בשנת 1940, אשר זכו לכינוי "גנבת המושלות הגדולה". תומכיו של פנדרגסט ניסו לבטל את ניצחונו הדחוק של פורסט דונל הרפובליקני באמצעות חקיקה שתאפשר ספירה חוזרת מוטה לטובת הדמוקרטים. סטארק התנגד ליוזמה זו והטיל וטו על החלטות האספה הכללית של מיזורי. לבסוף פסק בית המשפט העליון של מיזורי לטובת דונל, והוא הושבע לתפקיד ב-26 בפברואר 1941, באיחור של שישה שבועות.

סטארק נפטר ב-17 בספטמבר 1972 בקלייטון שבמיזורי.

## קישורים חיצוניים

* לויד סטארק, באתר אגודת המושלים הלאומית 
* 

## הערות שוליים

קטגוריה:אמריקאים ילידי מיזורי
קטגוריה:בוגרי האקדמיה הימית של ארצות הברית
קטגוריה:קצינים וחוגרים בצבא ארצות הברית
קטגוריה:קצינים אמריקאים במלחמת העולם הראשונה
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1886
קטגוריה:אמריקאים שנפטרו ב-1972
פיל דונלי

**פיליפ מת'יו דונלי** (באנגלית: **Philip Matthew Donnelly**; ) היה פוליטיקאי ועורך דין אמריקאי שכיהן כמושל ה-41 וה-43 של מדינת מיזורי בשתי תקופות כהונה לא־רצופות: הראשונה בין השנים 1945–1949, והשנייה בין השנים 1953–1957. הוא היה חבר המפלגה הדמוקרטית.

## ביוגרפיה
דונלי נולד בלבנון  שבמיזורי, בנם של פיל ומרגרט (הולורן) דונלי. לאחר שהשלים את לימודיו התיכוניים בתיכון לבנון בשנת 1909, למד באוניברסיטת סנט לואיס והשלים לימודי תואר ראשון במשפטים ב-1913. בתום לימודיו חזר דונלי ללבנון ופתח משרד עורכי דין בשותפות עם ג'יי. וו. פאריס. בשנת 1915 נישא לחואניטה מקפאדן, ולזוג נולד בן אחד בשם דייוויד, אשר הלך בעקבות אביו והצטרף לעסק עריכת הדין המשפחתי.

זמן קצר לאחר שהוסמך כעורך דין והשתקע מחדש בלבנון, החל דונלי להתעניין בפוליטיקה. הוא נבחר לתפקיד התובע העירוני של לבּנון, ובהמשך כיהן תקופה אחת כתובע מחוז לקליד. בנובמבר 1922 נבחר לראשונה לבית הנבחרים של מיזורי כנציג מחוז לקליד. לאחר כהונה אחת בבית הנבחרים המדינתי נבחר לסנאט של מיזורי בשנת 1924, תפקיד בו כיהן במשך עשרים שנה.

בנובמבר 1944 נבחר דונלי לכהונתו הראשונה כמושל מיזורי. הוא גבר על מועמד המפלגה הרפובליקנית ז'אן פול בראדשו בהפרש של 1.09%, וגרף 50.94% מקולות הבוחרים. הישגי כהונתו כללו את יישום חוקת מיזורי החדשה בשנת 1946, הקמת משרד ההכנסות של מיזורי, וכן קבלת פניו של ראש ממשלת הממלכה המאוחדת וינסטון צ'רצ'יל בעיר פולטון , שם נשא את נאום "מסך הברזל" המפורסם בקולג' וסטמינסטר שבעיר.

מאחר שחוקי מיזורי אסרו על כהונה רצופה שנייה, לא היה דונלי רשאי להתמודד שוב בבחירות 1948. עם זאת, בשנת 1952 התמודד בשנית לתפקיד. הוא גרף 52.55% מהקולות וגבר על המועמד הרפובליקני, יו"ר בית הנבחרים של מיזורי הווארד אליוט, והפך לאדם הראשון בהיסטוריה של מיזורי שנבחר לשתי כהונות לא־רצופות.

לאחר סיום כהונתו השנייה פרש דונלי למחצה מהחיים הציבוריים וחזר לעסוק בעריכת דין יחד עם בנו בלבנון. דונלי נפטר ב-12 בספטמבר 1961 ונקבר בבית הקברות העירוני בלבנון.

## קישורים חיצוניים

* פיל דונלי, באתר אגודת המושלים הלאומית 
* 

## הערות שוליים

קטגוריה:אמריקאים ילידי מיזורי
קטגוריה:בוגרי אוניברסיטת סנט לואיס
קטגוריה:עורכי דין אמריקאים במאה ה-20
קטגוריה:תובעים אמריקאים
קטגוריה:חברי האספה הכללית של מיזורי
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1891
קטגוריה:אמריקאים שנפטרו ב-1961
משה עשרים וארבע

רבי **משה עשרים וארבע** (המחצית השנייה של המאה ה-15) היה רב ירושלמי ממוצא אשכנזי, שד"ר בשלהי ההתקופה הממלוכית בארץ ישראל.

לא ידוע רבות על שליחותו כשד"ר, אולם בשנים ה'רל"ד–רל"ה (1473/4–1474/5) נכח בקנדיאה ונטל משם כתב המלצה להמשך שליחותו. בהמשך הגיע לקושטא, שם נתקל ברבי משה קפשאלי שהערים קשיים על שליחותו, מהחשש שהוצאת כספים מהאימפריה העות'מאנית אל ירושלים בתקופה הממלוכית תיתפס כבגידה. בהמשך הגיע לאיטליה ושם נקט כצד שכנגד הרב קפשאלי בפולמוסו עם המהרי"ק. באיטליה אסף כספים לשיקומו של בית הכנסת ברובע היהודי שחרב בשנת 1474.

כתב הגהות על פירוש אבן עזרא למקרא, ולפי שז"ר ייתכן שהוא מחבר היצירה היידית המוקדמת  (הודפסה באאוגסבורג, 1544) המבוססת על ספר שמואל, שזכתה לתפוצה רבה.

## מקור שמו
הועלו השערות שונות למקור שמו:
* בכתב יד פולמוסי מתקופת המחלוקת, נאמר בידי אחד ממתנגדיו (אליהו קפסאלי, קרוב משפחתו של הרב משה קפסאלי) שכונה כך כי 'לא היה לו יד ושם זולת בעשרים וארבע', כלומר: היה בקי רק במקרא ולא ביתר הספרות הרבנית. הערה זו נחשבת בידי החוקרים כהערה פולמוסית ולא מבוססת, שכן הוא עצמו חתם בכינויו זה.
* הצעה הפוכה שהועלתה בידי שז"ר היא שהכינוי נועד להבליט את הידע הלא-שכיח באותה תקופה, שרכש במקרא, נוסף על ידיעות רגילות של רבנים בהלכה ובתלמוד.
* יעקב פריימן שיער ייתכן שנקרא כך על פי מוצאו ב (מילולית: 24 חצרות), כינוי של קבוצת חוות בודדות ויישובים פרטיים באזור אובנדורף במחוז וירטמברג.
* היינריך גרץ שיער שמקור הכינוי בחניכה הספרדית Veintequarto (מילולית: עשרים וארבע) שמשמעותה ראש־משטרה מחוזי. אך שז"ר דחה השערה זו בשל מוצאו האשכנזי של ר' משה.

## לקריאה נוספת
* ליקוטים שונים מספר דבי אליהו לרבי אליהו קפשאלי, פדובה תרכ"ט, עמ' 13–15
* קלמן שולמן, תולדות חכמי ישראל, ד, וילנה, תרלט, עמ' 125 ואילך
* שלמה רוזאניס, דברי ימי ישראל בתוגרמה, א, תרסא, עמ' 43
* שז"ר, **ר' משה עשרים וארבע**: הערה למחקר 'דאס שמואל בוך', נדפס שנית בתוך ספרו **אורי דורות: מחקרים והארות לתולדות ישראל בדורות האחרונים**, מוסד ביאליק, תשל"א, 1971, עמ' 235 ואילך
* הערך **רבי משה עשרים וארבע**, בתוך: יעקב גליס, אנציקלופדיה לתולדות חכמי ארץ ישראל, ב, עמ' שלד
* **רבי משה "עשרים וארבע"**, בתוך: הימן ירושלמי (א' מ' הברמן), גוילים: ספורי אגדה, תל אביב: צ. לינמן, תש"ב, עמ' מח ואילך
* אברהם יערי, **שלוחי ארץ ישראל**, מוסד הרב קוק, ירושלים, תשנ"ז, עמ' 214–217

## קישורים חיצוניים
* משה עשרים וארבע, ערך אנציקלופדי וביבליוגרפיה, באתר Encyclopaedia Judaica
* מנשה אונגער, פון אייביק קוואל: ר' משה עשרים וארבע, דער טאג (ניו יורק), 31 בדצמבר 1958⁩, עמ' 10 

## הערות שוליים

קטגוריה:שד"רים
קטגוריה:ירושלים: רבנים
קטגוריה:יהודים בארץ ישראל במאה ה-15
קטגוריה:נפטרים במאה ה-15
דן קוטלר

**דן קוטלר** (נולד ב-2 במאי 1970, במאונטיין ויו, קליפורניה) הוא שחיין עבר ישראלי-אמריקאי, ששחה עבור UCLA והשתתף עבור ישראל באולימפיאדת 1996 באטלנטה.

קוטלר נולד במאונטיין ויו, קליפורניה ב-2 במאי 1970. הוא יהודי וגדל בסנטה קלרה, קליפורניה.

קוטלר שחה עבור תיכון קופרטינו, שם היה שחיין כל-אמריקאי שלוש פעמים, וכבש את כל אמריקה בכדורמים. לאחר שהשלים את שנתו הבוגרת בתיכון בגיל 18, הוא השתתף במבחנים האולימפיים באוגוסט 1988 במרכז השחייה של טקסס באוסטין, וקיבל מקום 57 בשחיית 50 מטר חופשי עם זמן של 23.90, רחוק מהמקום השלישי הנדרש כדי להעפיל בתחרות.

## אוניברסיטת קליפורניה לוס אנג'לס
קוטלר התחרה עבור UCLA משנת 1988 עד 1992 תחת מאמן היכל התהילה רון באלטור, שם היה 7 פעמים אול אמריקאי. הצוותים של קוטלר ב-UCLA היו עשרת המתמודדים הרב-שנתיים בתחרות הלאומית של NCAA. בהיותו אחד מהספרינטרים והשליחים המובילים של ועידת Pac-10 בזמן שהיה ב-UCLA, במשחקי האוניברסיטה העולמית של FISU באנגליה ב-1991, קוטלר היה חבר בנבחרת מדליית הזהב של UCLA ל-400 מטר מעורב. ב-1990, הוא עזר ל-UCLA לכבוש אליפות במשחה Pac-10 ל-400 מטר מעורב, ולסיים במקום השני במשחה ל-200 מטר חופשי. קוטלר התמקם במקום הראשון גם במשחה ל-100 מטר חופשי (51.50) וגם ב-100 מטר פרפר (55.20) בפסטיבל האולימפי של 1990. בפסטיבל האולימפי 1989 באוקלהומה סיטי, זכה קוטלר בזהב ב-100 מטר פרפר.

## אולימפיאדת אטלנטה 1996
לאחר שסיים את UCLA, קוטלר עבר לישראל בשנת 1994 כדי להתחיל לשחות עבור הנבחרת הלאומית שלה כהכנה לאולימפיאדת 1996 באטלנטה. באולימפיאדה, קוטלר השתתף במוקדמות למשחה 100 מטר פרפר עם זמן של 55.11 דקות, סיים במקום ה-31 ולא עלה לגמר. בנוסף, קוטלר השתתף גם במשחה השליחים 4X100 מטר מעורב עם יואב ברוק, איתן אורבך וואדים אלכסייב. הקבוצה סיממה את המוקדמות במקום השמיני, הגיעה לגמר ולקחה את המקום השמיני. קוטלר פרש לאחר האולימפיאדה.

קוטלר זכה במדליית הכסף במשחה ל-50 מטר פרפר לגברים עם זמן של 24.71 בצרפת ב-2 במרץ 1996 בגביע העולם בשחייה של FINA, וזכה במדליית הארד במשחה ל-50 מטר פרפר לגברים, עם זמן של 24.40 ב-2 באוקטובר 1996 בגביע העולם של FINA.

בשנת 1997 הוא נכנס להיכל התהילה היהודי של דרום קליפורניה.

## קישורים חיצוניים

## הערות שוליים

קטגוריה:שחיינים באולימפיאדת אטלנטה (1996)
קטגוריה:שחיינים אולימפיים ישראלים
קטגוריה:משתתפים ישראלים באולימפיאדת אטלנטה (1996)
קטגוריה:ישראלים שנולדו ב-1970
קטגוריה:אמריקאים שנולדו ב-1970
פורסט סמית'

**פורטס סמית**' (באנגלית: **Forrest Smith**; ) היה פוליטיקאי אמריקאי שכיהן כמושל ה־42 של מדינת מיזורי בין השנים 1949–1953. הוא היה חבר המפלגה הדמוקרטית.

## ראשית חייו
סמית' נולד סמוך להרדין , במחוז ריי שבמיזורי. הוא התחנך במכון וודסון שבריצ'מונד, ובהמשך למד בקולג' וסטמינסטר. ב־12 באוקטובר 1915 נישא למילדרד ויליאמס, ולזוג נולדו שתי בנות – פורסטין ומרי ג'וזפין. סמית' ניהל אורח חיים מתודיסטי.

## קריירה פוליטית
את דרכו הפוליטית החל סמית' בשנת 1910 כסגן מעריך נכסים במחוז ריי. בשנת 1914 נבחר לנציב מחוז ריי, תפקיד בו כיהן במשך שמונה שנים. בין השנים 1925–1932 שימש כחבר בוועדת המיסים של מדינת מיזורי, תפקיד שסלל את דרכו לתפקידים בכירים יותר. בנובמבר 1932 נבחר סמית' למבקר המדינה של מיזורי, תפקיד בו כיהן במשך 16 שנים, עד שנבחר למושל בשנת 1948. לפי דיווח במגזין טיים מאוגוסט 1948, סמית' שמר על הפופולריות שלו באמצעות הדגשת תפקידו בשליחת המחאות לתשלומי קצבאות הזקנה במדינה.

ב-2 בנובמבר 1948 נבחר למושל מיזורי אחרי שגרף 56.98% מקולות הבוחרים. הוא ניצח את מועמד המפלגה הרפובליקנית מאריי תומפסון ומועמדים נוספים מהמפלגה הסוציאליסטית של אמריקה, מהמפלגה הפרוגריסיבית וממפלגת העבודה הסוציאליסטית של אמריקה. קודם לכן גבר על עמיתו הדמוקרטי רוי מקיטריק בבחירות המקדימות.

כהונתו של סמית' כמושל לוותה בחשדות וברמיזות, בעיקר סביב הקשרים האפשריים בינו לבין גורמים בעולם הפשע המאורגן. לפי דיווחים שונים בעיתונות, סמית' נעזר בתמיכתו של צ'רלי בינאג'יו, מראשי המאפיה בקנזס סיטי, שביסס דריסת רגל פוליטית לאחר קריסת אחיזתו הפוליטית של טום פנדרגסט בפוליטיקה הדמוקרטית במדינה. תמיכה ארגונית זו כללה גיוס כספים משמעותי מגורמי הימורים, בסכומים שהוערכו בין 50 ל־200 אלף דולר אמריקאי, בעיקר מאזור סנט לואיס. קשר זה תרם לפתיחת חקירות סביב מערכת הבחירות של סמית', ואף עלה בדיוני הוועדה המיוחדת של הסנאט של ארצות הברית לחקירת פשע מאורגן, בראשותו של הסנאטור אסטס קיפאובר. בעקבות הפרשה, היחסים בין סמית' לבין המפלגה הדמוקרטית הלאומית נפגעו, אך למרות זאת שימש סמית' כראש משלחת מיזורי לוועידה הדמוקרטית הלאומית בשנת 1952.

בשנת 1951 חתם סמית' על "חוק התחדשות השטחים העירוניים", שאִפשר לרשויות מקומיות להנפיק איגרות חוב לצורך פיתוח תשתיות ציבוריות והקמת תעשיות חדשות באזורים מוחלשים. עם סיום כהונתו בינואר 1953, פרש סמית' מהחיים הציבוריים.

## מותו והנצחתו
פורסט סמית' נפטר ב־8 במרץ 1962 בגולפפורט שבמיסיסיפי, ונטמן בבית העלמין סאני סלופ שבריצ'מונד, מיזורי.

אגם פורסט, הנמצא בפארק הלאומי ת'אוזנד הילס סמוך לקרקסוויל שבמיזורי, נקרא על שמו. בניין מגורים באוניברסיטת מיזורי שבקולומביה נשא את שמו עד שנהרס בשנת 2004. פעילותו של סמית' נגד תוכניות חיל ההנדסה של צבא ארצות הברית להקמת סכר על נהר הקרנט נחשבת לאחת מהסיבות המרכזיות לסיכול התוכנית.

## קישורים חיצוניים
* פורסט סמית', באתר אגודת המושלים הלאומית 
* 

## הערות שוליים

קטגוריה:אמריקאים ילידי מיזורי
קטגוריה:נציבי מחוזות בארצות הברית
קטגוריה:מזכירי מחלקות ממשל במדינות ארצות הברית
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1886
קטגוריה:אמריקאים שנפטרו ב-1962
סיינט פדרו

**פדרו הרננדס הררה** (בספרדית: **Pedro Hernández Herrera**; נולד ב-27 במאי 1996), ידוע בשם הבמה שלו **סיינט פדרו**, הוא זמר ומלחין ספרדי. הוא החל את דרכו המוזיקלית בגיל ארבע בלימודי נגינה על כלי הקשה קלאסיים בקונסרבטוריון המקצועי למוזיקה של סנטה קרוז דה טנריפה. במהלך ילדותו היה מעורב בסצנת הרוק והאנדרגראונד של האיים הקנריים והשתתף במחזות זמר כגון "ישו כוכב עליון" ו"אוויטה".

ב-2017 השתתף בתוכנית הכישרונות "La Voz" (הקול) של רשת Antena 3, שם הצטרף לצוות של הזמר חואנס. לאחר מכן עבר למיאמי, שם חתם על חוזה כמלחין עם וורנר מיוזיק. בהמשך, חתם על חוזה הקלטות עם אינטרסקופ רקורדס והשיק את הסינגל הראשון שלו "PhoneSex", שצבר למעלה ממיליון צפיות ביוטיוב.

בשנת 2024 השתתף בבנידורם פסט, תחרות הקדם של  לאירוויזיון, עם השיר "Dos extraños". הופעתו זכתה לשבחים רבים, והוא נחשב לאחד המועמדים המובילים לזכייה. השיר נכלל באלבום הבכורה שלו *Esta vida que elegí*. הוא סיים את התחרות במקום השני עם 139 נקודות.

## קישורים חיצוניים

## הערות שוליים

קטגוריה:זמרים ספרדים
קטגוריה:מלחינים ספרדים
קטגוריה:ספרדים שנולדו ב-1996
קטגוריה:טנריפה: אישים
המתנדבים הקטנים

**המתנדבים הקטנים** הוא ספר ילדים ונוער ישראלי משנת 1944, מאת שמואל בן יעקב (1916–2005).

בן יעקב נולד בלטביה ועלה ארצה בשנת 1935. בשנת 1944 פתח ברחוב כרמייה בתל אביב ספריית השאלה בשם "ספריית כרמייה". ילדי השכונה חיבבו אותו וקראו לו בשם "סאלי". את שני ספריו הראשונים (המתנדבים הקטנים ועזי והמנגנים הצעירים) כתב בגרמנית.

ספרי הילדים שכתב, מתארים את אומץ לבם, תושייתם ומודעותם הלאומית-חברתית של ה"צברים" אוהבי ההרפתקאות. הספר נכתב בשנות מלחמת העולם השנייה ומתאר את רצונם של הנערים הצעירים לתרום למאמץ המלחמה.

## תקציר העלילה
אברהם הוא נער ממושקף בן שתים עשרה שגר עם הוריו בצריף בתל אביב. יום אחד הוא קורא בעיתון שכולם צריכים להתגייס למאמץ המלחמה בכל צורה. הוא רץ לשפת הים ומוצא שם את חברו יחזקאל ומשכנע אותו לצאת עמו למסע. יחזקאל מצטרף עם כלבו זריז והם מצליחים לגייס גם את רבקה שהיא "תולעת ספרים". משימתם להגיע למחנה צבאי בריטי אולם עד אז הם עושים מספר מעשים טובים:
* הם נתקלים באיכר שמכה את חמורו ואברהם ממנו קונה את החמור ברוב כספו (שתי לירות) וקורא לו יששכר.
*הם נתקלים בישיש שרוצה להגיע לפתח תקווה אבל אף נהג עוצר לו. רבקה יוצאת לכביש, עוצרת מכונית שהנהג מסכים להסיעו לפתח תקווה.
*הם נכנסים לבית שלפניו שלט שדרושים עובדים. בעלת המשק מזלזלת בכוחם לעזור אבל לאחר שהם מוצאים את בתה תמימה שהלכה לאיבוד היא מתנצלת, מאכילה ומציידת אותם להמשך הדרך.
*שני נוודים מנסים לגנוב את תיק האוכל שלהם. הם נתפסים אבל הנערים מרחמים עליהם ונותנים להם לאכול.
*הם נפגשים במכונית צבאית בריטית עם שני חיילים ששקעה בתעלה ואי אפשר לחלצה. רבקה עוצרת מכונית, יחזקאל קושר חבל והמכונית מצליחה לגרור את הרכב מהתעלה. החיילים מודים להם ולוקחים אותם למחנה הצבאי. הקצין הבריטי שומע מאברהם על המעשים הטובים שעשו אך מסביר להם שבגלל גילם הצעיר אין אפשרות לגייסם אך הוא ממליץ שימשיכו לעשות מעשים טובים. החיילים לוקחים את אברהם, יחזקאל, רבקה, זריז ויששכר לצריפו של אברהם ואמו גאה בבנה ומתקשה להבין איך עשו כל כך הרבה מעשים טובים ביום אחד.

## קישורים חיצוניים

*שמואל בן יעקב, באתר לקסיקון הספרות העברית החדשה
קטגוריה:ספרי ילדים ונוער
קטגוריה:ספרי ילדים ונוער המתרחשים בישראל
קטגוריה:ספרי ילדים ונוער בעברית
גנט הילדה מאתיופיה

**גֶנֶט הילדה מאתיופיה** (בשוודית: **Gennet bor i Etiopien**) הוא ספר ילדים, ה-12 מסדרת "ילדי העולם". התמונות בספר צולמו על ידי חנה ריבקין-בריק. העלילה של הספר נכתבה על ידי . הספר יצא לאור בשוודיה ב-1967. הוא תורגם לעברית על ידי מירה מאיר ויצא לאור בהוצאת ספרית פועלים ב-1970 תחת השם **גֶנֶט הילדה מאתיופיה**.

## תקציר העלילה
גנט בת שבע ומתגוררת באתיופיה שבאפריקה. פירוש שמה באמהרית הוא "גן עדן". גנט רוכבת על סוסים ומדברת אמהרית, היא גרה בבית עם גג עגול עשוי עשב שנקרא טוקול. גנט אוהבת לאכול אינג'רה עם רוטב חריף. לגנט יש חברה טובה דסטה, הן משחקות יחד כל הזמן ומביאות מים בכדים קטנים מהפלג. טדסה הוא אחיה הגדול של גנט, הוא עוזר לאבא במשק ויוצא למרעה לאסוף את כל הפרות.

יום אחד ממו, אחיה הקטן של גנט זחל החוצה, נחש ארסי הכיש את התינוק ואבא ודסה לא בבית. גנט נשלחת להביא את הרופא. בדרכה היא נתקלת בלהקת קופים רעשנית, היא מגיעה לאגם עם אלפי פלמינגו. היא מגיעה לפלג ולא יודעת היכן לחצות אותו, אמא אמרה לה שאם היא לא יודעת את הדרך לא לפחד לשאול. רועה הפרות מראה לה את המקום בו אפשר לחצות את הפלג. היא פוגשת בדרך ילדים ולהקת פרסים על עץ שיטה. תחת עץ הבאובב היא פוגשת אנשים שאומרים לה כי הרופא אינו רחוק, פטרוס מורה הכפר עוזר לה למצוא את ביתו של הרופא. הרופא לוקח תרופות לתינוק ואת הג'יפ והם נוהגים מהר מהר לכפר. הרופא נותן לממו את התרופה וממו מבריא. אז סבא בא לביקור וכשהוא שומע על המעשה של גנט הוא אומר לה כי היא יכולה לבקש כל מה שהיא רוצה. גנט מבקשת שמלה צהובה והרבה חרוזים. אבא לוקח את גנט לשוק על גבי הסוס היא קונה חרוזים בהרבה צבעים לחברתה דסטה ושמלה צהובה כמו שרצתה עבורה.

## על תהליך יצירת הספר
"גנט הילדה מאתיופיה" הוא הספר השנים-עשר מתוך 15 הספרים מהסדרה "ילדי העולם". את התמונות בסדרת הספרים צילמה חנה ריבקין-בריק. הספר הראשון בסדרה "אלה-קרי הילדה מלפלנד" נכתב על ידי אלי יאנס. תשעה מספרי הסדרה, ביניהם "נוריקו-סאן הילדה מיפן" ו"סיאה הילדה מאפריקה" נכתבו על ידי הסופרת אסטריד לינדגרן.

הסופרת השוודית  כתבה את העלילה של הספר "גנט הילדה מאתיופיה", כמו גם את העלילה של הספר "סלימה, הילדה מקשמיר". לצורך יצירת הספר טסו חנה ריבקין-בריק ופורסברג יחד עם בעלה של פורסברג לאתיופיה. הספר צולם בינואר 1967 בכפר קופלה . הצילומים בכפר ארכו 3 ימים בלבד ומאוחר יותר צילמה ריבקין-בריק תמונות נוספות בדרך לדירה דאווה. היא גם ביקרה באדיס אבבה במהלך ביקורה באתיופיה. עם תום הכנת הספר התייעצו השתיים עם אסטריד לינדגרן שכתבה את הספרים הקודמים בסדרת "ילדי העולם" והייתה עורכת בהוצאה לאור בה יצאו הספרים בשוודיה.

## הוצאה לאור
הספר יצא לאור ב-1967 בהוצאת Rabén & Sjögren השוודית שפרסמה את כל סדרת "ילדי העולם". הספר תורגם לאנגלית, דנית וגרמנית. הוא יצא לאור בארצות הברית בהוצאת מקמילן ב-1968. בישראל יצא הספר בתרגומה של מירה מאיר בהוצאת ספרית פועלים ב-1970 תחת השם **גנט הילדה מאטיופיה**. הספר זכה להצלחה גדולה בישראל ויצא במספר מהדורות, החמישית ב-1978. הוא הפך לספר לימוד בבתי הספר, פורסמה עליו חוברת דפי עבודה לתלמידים ומדריך למורים בשם "באתיופיה עם גנט וכל השאר". מהדורה מחודשת יצאה ב-1984. מהדורה מחודשת נוספת יצאה ב-2016 בהוצאת הקיבוץ המאוחד.

## ביקורות
הספר קיבל ביקורות חיוביות בישראל, על צילומיה היפים של ריבקין - בריק של נופיה של אתיופיה, על העלילה ועל ההנגשה של המנהגים המקומיים והאווירה לילדים בישראל.

## הערות שוליים

קטגוריה:ספרי ילדים ונוער
לגין

100px|ממוזער|שמאל|לגין מודרני מזכוכית
**לגין** הוא כלי קיבול לנוזלים, המשמש בעיקר להגשה של מים, יין, או משקאות אחרים. הלגין עשוי לרוב מזכוכית, אך קיימים גם לגינים מחרס, מתכת או חומרים אחרים. ללגין פתח רחב יחסית המאפשר לגימה או מזיגה, והוא עשוי להיות בעל ידית.

## מאפיינים
לגינים נבדלים זה מזה בצורתם, בנפחם ובחומר שממנו הם עשויים. הלגין לרוב אינו כולל מכסה קבוע, ומטרתו העיקרית היא לשמש כלי עזר בין כלי האחסון הראשי לבין כלי השתייה האישיים (כוסות או גביעים). בשל פתיחתו הרחבה, הוא מאפשר לא רק מזיגה קלה אלא גם אוורור של משקאות מסוימים, כדוגמת יין.

דקנטר הוא סוג ייעודי של לגין, המשמש בעיקר להגשת יין. בניגוד ללגין רגיל, שמיועד למגוון משקאות ויכול להיות עשוי מחומרים שונים, דקנטר מעוצב במיוחד לצורך אוורור יין ושיפור תכונותיו בעת ההגשה. לדקנטר בסיס רחב, המגדיל את שטח המגע של היין עם האוויר, וצוואר צר המקל על מזיגת המשקה. דקנטרים עשויים כמעט תמיד מזכוכית שקופה, כדי לאפשר צפייה בצבע היין.

לגין נבדל מבקבוק בכך שאין לו סגירה (פקק) או צוואר צר, ומקנקן בכך שהוא קטן ופשוט יותר, ולעיתים קרובות חסר פיה ייעודית למזיגה.

## היסטוריה
שימוש בלגינים מוכר עוד מימי קדם. כלי חרס בעלי צורה דומה ללגין נמצאו בחפירות ארכאולוגיות מתקופות שונות, כולל יוון העתיקה, רומא והתרבויות המסופוטמיות. 

באתרים מהתקופה הרומית נמצאו לגינים מזכוכית, עדות להתפתחות טכנולוגיית ניפוח הזכוכית במאה הראשונה לספירה. לגינים אלו מאופיינים בעיצוב אלגנטי, צוואר קצר ופתח רחב יחסית. ממצאים דומים נמצאו גם באזורים שהיו תחת שלטון רומי, כמו הלבנט וצפון אפריקה.

בארץ ישראל התגלו לגינים בחפירות מתקופות שונות, כולל התקופה הרומית-ביזנטית. בחפירות בירושלים ובקיסריה נמצאו לגינים מזכוכית ומחרס, חלקם מעוטרים בעיטורים פשוטים, המעידים על שימוש יומיומי לצד אפשרות לשימושים טקסיים.

בימי הביניים ובתקופות מאוחרות יותר נעשה שימוש בלגינים גם במסגרת טקסים דתיים וחברתיים.

### שימושים מודרניים
לגינים נפוצים במסעדות, במיוחד להגשת מים או יין. לעיתים משמש הלגין להעברת המשקה מהבקבוק המקורי לצורך שיפור מראה ההגשה או כדי לאפשר לאורחים למזוג לעצמם. לעיתים מוצע לגין של יין כחלק מתפריט המשקאות, כשתכולתו כחצי בקבוק יין (כמות המתאימה בדרך כלל ל-2 סועדים).

בחלק מהשירותים הקולינריים, משתמשים בלגינים גם להכנת משקאות מעורבבים מראש או לאחסון זמני של מיצים טבעיים.

## קישורים חיצוניים

## הערות שוליים

קטגוריה:כלי קיבול
קטגוריה:כלי קיבול בעת העתיקה
קטגוריה:כלי הגשה
סכר עדואן

**סכר עדואן** (בערבית: **سد العدوان**, מכונה גם **סכר קפרין**, בערבית: **سد الكفرين**) הוא סכר על , יובלו העיקרי של נחל חשבון. הסכר נמצא בהרי עמון, סמוך לכפר  ול, המזוהה לחלק מהדעות עם אבל השיטים, בנחלת שבט גד. הוא ממוקם בין שני הרים, במורד הנחל אל בקעת הירדן, כשסגירתו יוצרת אגם בשטח של כ-80.5 אלף דונם. הסכר שומר את מימי נחל קפרין בתוך האגם.

נחל קפרין זורם מאזור רבת עמון שבהרי עמון ב, מערבה לאורך כ-28 קילומטרים, עד שנשפך לנחל חשבון בבקעת הירדן, כארבעה קילומטרים מבית עברה.

גובה הסכר 37 מטרים, אורכו 552 מטרים, והרוחב בראש הסכר עומד על שישה מטרים, כאשר ראש הסכר נמצא כ-117.5 מטרים מתחת לגובה פני הים. מי הסכר מאחסנים ומספקים כ-8.4 מיליון מ"ק מים למטרות השקיה של כ-16 אלף דונם.

סכר זה הוא השני שנבנה בממלכה ההאשמית, לאחר . בנייתו הושלמה בשנת 1967, בעלות של כ-9.3 מיליון דינר ירדני.

## קישורים חיצוניים
* 
* 

עדואן, סכר
ריכרד בוגדאלה

**ריכרד בוגדאלה** (בגרמנית: **Richard Bugdalle**; 11 בספטמבר 1907 – 27 ביוני 1982) היה קצין אֶס אֶס נאצי ששירת במחנה הריכוז זקסנהאוזן ונמצא אשם בביצוע פשעי מלחמה. לאחר מלחמת העולם השנייה הורשע בעבירות רצח וריצה עונש מאסר עולם.

## קורות חייו
בוגדאלה נולד בעיירה פומסן שבגרמניה. הוא למד בבית ספר יסודי ולאחר מכן התמחה כבונה עגלות. בשנת 1931 הצטרף למפלגה הנאצית ולאס אס.

בדצמבר 1936 הוצב במחנה הריכוז זקסנהאוזן, שם שימש כ**[[שוצהפטלאגרפיהרר#מהות התפקיד|בלוקפיהרר]]** (מפקד צריף) ומפקד יחידות עבודה. במהלך שירותו נודע כמתעלל אלים באסירים, כאשר דיווחים מהתקופה מתארים אותו מכה אסירים קשות, משאירם קפואים בחוץ בחורף ומעורב בהוצאות להורג במסווה של "תאונות עבודה", בעיקר בקלינקרוורק – מחנה משנה שבו נרצחו מאות אסירים.

בשנת 1942 הוצב לזמן קצר כמדריך בורפאן-SS בבלגרד, אך בעקבות עימות פיזי עם מפקד בכיר הורד בדרגה ונשלח לריתוק. מאוחר יותר נשלח לחזית.

## לאחר מלחמת העולם השנייה
עם סיום המלחמה נפל בוגדאלה בשבי האמריקאים והוחזק במחנה אינטרנציה בדכאו. בשנת 1948 סווג כ"Mitläufer" (תומך פאסיבי) בתהליך הדה-נאציפיקציה ושוחרר.
בשנת 1957 נעצר מחדש, וב-20 בינואר 1960 הורשע בבית המשפט במינכן בתשעה מקרי רצח. נגזר עליו עונש מאסר עולם.
בשנת 1978 שוחרר עקב מצבו הבריאותי, ונפטר ב-1982 בבית אבות.

## עדויות ניצולים
לפי עדותו של הניצול **אלימלך גלילי**, ששוחררה במסגרת תיעוד יד ושם, היה בוגדאלה אחראי להתעללות פיזית קשה באסירים יהודים בזקסנהאוזן, ואף למעשי רצח.

## ספרות מקצועית

* Stephanie Bohra, **Tatort Sachsenhausen: Strafverfolgung von KZ-Verbrechen in der Bundesrepublik Deutschland** (2019)
* Günter Morsch (עורך), **Die Konzentrationslager-SS 1936–1945: Exzess – und Direkttäter im KZ Sachsenhausen** (2016)
* Ernst Klee, **Auschwitz. Täter, Gehilfen, Opfer und was aus ihnen wurde** (2013)


## קישורים חיצוניים
* ריכרד בוגדאלה – מתוך עדות ניצול השואה אלימלך גלילי

## הערות שוליים

קטגוריה:פושעי מלחמה נאצים
קטגוריה:סגל מחנות ריכוז והשמדה
קטגוריה:אס אס
קטגוריה:גרמנים שנולדו ב-1907
קטגוריה:גרמנים שנפטרו ב-1982
סמואל מכטיי

**סמואל מכטיי** (ברוסית: **Самуэль Махати**; נולד ב-1948) היה מרגל סובייטי בישראל. עלה לארץ בשנת 1972 לאחר שקיבל הכשרה בק.ג.ב.. הוא נעצר ב-1992 לאחר שהוסגר על ידי אלכסנדר לומוב. הוא הודה, הגיע לעסקת טיעון ונידון ל-7 שנות מאסר.

## רקע
החל משנות ה-70 של המאה ה-20 ברית המועצות אפשרה ליהודים לצאת מרוסיה. עשרות אלפי יהודים עזבו, חלקם לישראל וחלקם לארצות אחרות. הק.ג.ב. הפעיל לחץ על יהודים שבקשו לעלות לישראל, לפעול בשליחותו. רובם הסכימו, גם אם למראית עין, כדי לקבל את אשרת היציאה. הם קבלו הכשרה, הועברו לידיהם סכומי כסף והוראות לביצוע פעולות ביון פשוטות. בהגיעם ארצה רובם התוודו בפני השב"כ. חלקם ניתקו מגע עם מפעיליהם ומיעוט קטן נעתר לפעילות הריגול.

## ביוגרפיה
סמואל מכטיי נולד בשנת 1948 ולמד הנדסה בברית המועצות. הוא עלה לישראל עם משפחתו בשנת 1972 והתיישבו ביד אליהו. הוא התקבל לעבודה לתעשייה האווירית לאחר שעבר את כל התחקירים הביטחוניים. בשנת 1982 מכטיי ורעייתו החליטו לחזור לברית המועצות לאחר שהתאכזבו מתנאי קליטתם בארץ. בשלהי 1990 החליטו לחזור לישראל.

## פעילות וסיכול
מכטיי גויס לק.ג.ב. עוד בשנת 1967 כדי לעקוב אחר יהודים שנחשדו בפעילות לאומית.

בתעשייה האווירית בישראל הוא מונה לתפקיד מסווג בחטיבת ההנדסה שעסקה בתכנון פרויקט הלביא. על פי מסמכי מיטרוחין הוא העביר מידע רב על הפרויקט ועל נושאים סודיים נוספים.

מכטיי נעצר בתחילת 1992. הוא שיתף פעולה עם חוקריו והגיע עמם לעסקת טיעון. בית המשפט המחוזי בתל אביב גזר עליו 7 שנות מאסר.

## הערות שוליים

קטגוריה:עולים בשנות ה-1970
קטגוריה:מרגלים למען ברית המועצות
קטגוריה:מרגלים שפעלו בישראל
קטגוריה:ישראלים שריגלו למען ברית המועצות
קטגוריה:מורשעים בעבירות ביטחון בישראל
קטגוריה:ישראלים שנולדו ב-1948
עניין של חיים ומוות

**עניין של חיים ומוות** (באנגלית: **A Matter of Life and Death**) הוא סרט פנטזיה רומנטית בריטי המתרחש באנגליה בתקופת מלחמת העולם השנייה.

הסרט נכתב הופק ובוים על ידי צמד "הקשתים" - אמריק פרסבורגר ומייקל פאוול, ומככבים בו דייוויד ניבן, רוג'ר לייבסי, ריימונד מאסי, קים האנטר ומריוס גורינג. בשנת 1999 נבחר הסרט למקום ה-20 ברשימת הסרטים הבריטים הטובים ביותר של מכון הסרטים הבריטי.

## עלילה
ב-1945, מפקד הטייסת פיטר קרטר, טייס בחיל האוויר המלכותי, מטיס מפציץ פגוע קשה מעל התעלה האנגלית, לאחר סיום משימה בגרמניה. קרטר מצפה למות, מאחר שהוא פקד על צוותו לנטוש את המטוס מבלי לגלות להם שמצנחו נהרס. מפעילת הרדיו שמתקשרת איתו היא ג'ון, שנמצאת בבסיס אמריקאי על אדמת אנגלית. קרטר משוחח עם ג'ון לפני שהוא קופץ מהמטוס הבוער ללא מצנח.

קרטר היה אמור למות בשלב זה, אך מוביל 71, שהיה אמור להוביל אותו לעולם האחר מפספס אותו עקב הערפל הכבד. קרטר מתעורר על חוף ליד הבסיס של ג'ון. תחילה, הוא סבור שהוא מת, אך כאשר חולף מעליו מטוס מסוג דה הבילנד מוסקיטו, הוא מבין להפתעתו שנשאר בחיים.

קרטר פוגש את ג'ון בעודה חוזרת ממשמרת הלילה שלה, והם מתאהבים. מוביל 71 עוצר את הזמן על מנת להסביר לקרטר את הסיטואציה, ודורש ממנו לחזור עמו לעולם האחר, אך קרטר דורש ערעור. בעוד מוביל 71 מתייעץ עם הממונים עליו, קרטר ממשיך לחיות. מוביל 71 חוזר ומיידע אותו שבקשתו לערעור התקבלה, ושיש לו שלושה ימים להתכונן. ניתנה לו רשות לבחור את פרקליטו מבין כל האנשים שמתו אי פעם, אך הוא חווה קשיים בבחירה.

ההזיות של קרטר מאובחנות על ידי חבר של ג'ון, ד"ר ריבס כסימפטום של פגיעת מוח, והוא מתאם תאריך לניתוח. ריבס נהרג בתאונת אופנוע בעודו מנסה למצוא אמבולנס שיביא את קרטר לניתוח. מותו מאפשר לו לתפקד כפרקליטו של קרטר.

ריבס טוען, שללא אשמה מצידו, ניתן ללקוחו זמן נוסף על כדור הארץ, ושבזמן הזה התאהב לקוחו, ועכשיו מחויבותו לאהבה יותר חשובה ממחויבותו לעולם האחר. העניין מגיע - במקביל לניתוח המוח של קרטר - לבית הדין השמימי. הקטגור הוא אמריקאי בשם אברהם פרלאן, ששונא את הבריטים שהפכו אותו להרוג הראשון במלחמת העצמאות האמריקאית. ריבס מערער על הרכב המושבעים מכיוון שהוא מורכב מאנשים המוטים נגד הבריטים, וההרכב משתנה להרכב רב-תרבותי, אך גם ההרכב החדש מוטה נגד הבריטים.

לאחר דיון סוער, ריבס מעלה לדוכן העדים את ג'ון, הוא אומר לה שהדרך היחידה בה תוכל להציל אותו היא לקחת את מקומו. ג'ון פוסעת ללא היסוס אל המדרגות לעולם הבא, ובכך מוכיחה את אהבתה לפיטר. המדרגות מתרחקות עם ג'ון, ומשאירות את פיטר מאחור. המדרגות חוזרות, וג'ון רצה אל ידיו הפתוחות של פיטר, ומסבירה ש"ביקום, שום דבר לא חזק יותר מהחוק. אך בכדור הארץ, אין דבר חזק מאהבה".

חבר המושבעים פוסק לטובתו של פיטר. בחדר הניתוח, הרופא המנתח מכריז על הניתוח כהצלחה.

## צוות השחקנים הראשי
* דייוויד ניבן - בתפקיד פיטר קרטר.
* קים האנטר - בתפקיד ג'ון.
* רוג'ר לייבסי - בתפקיד ד"ר ריבס.
* מאריוס גורינג - בתפקיד מפעיל 71.
* ריימונד מאסי - בתפקיד אברהם פרלאן.

## הפקה
הסרט צולם באולפן D&P ובאולפן דנהאם שבאנגליה.

המדרגות הנעות שמשמשות בסרט למעבר בין העולם הרגיל לעולם האחר כונו על ידי צוות המהנדסים שבנה אותן ״את׳ל״, נבנו במשך שלושה חודשים ועלו כ- £3,000, סכום השווה לכ- £141,000 היום. ב״את׳ל״ היו 106 מדרגות, רוחב כל אחת 6.1 מ׳, והן הופעלו באמצעותי מנוע עם 12 כוחות סוס.

## קישורים חיצוניים
* עניין של חיים ומוות באתר הארכיון הישראלי לסרטים

## הערות שוליים

2025 04
סכרים בירדן

[ממוזער| מבט על [סכר המלך טלאל]]
**סכרים בירדן** הם חלק ממערך נרחב של תשתיות מים שהוקמו בממלכה ההאשמית של ירדן במטרה להתמודד עם מצוקת מים חמורה, הנחשבת לאחת הקשות בעולם. החל משנת 1967, עם בניית , החלה ירדן להקים סכרים רבים לניצול מי גשמים. סך הכל נבנו במדינה 17 סכרים, ומספר נוסף נמצא בתהליכי הקמה. מרבית הסכרים ממוקמים בבקעת הירדן ובאזורים הרריים סמוכים, ומשמשים בעיקר להשקיה חקלאית.

## משבר המים בירדן
ירדן סובלת ממחסור חמור במקורות מים, ונפח הצריכה לנפש עומד על 150 מטרים מעוקבים בשנה, הרבה מתחת ל"קו העוני" העולמי בעניין גישה למים, העומד על 1,000 מטרים מעוקבים. הסכרים מהווים מקור קריטי שמספק 33% מצריכת המים בירדן, כולל 80% ממי השתייה בעמאן ו-70% מהמים לחקלאות. ירידה בכמות המשקעים מאיימת לרוקן את מאגרי הסכרים, דבר שעלול להביא למשבר מים חמור. ירידה נוספת בנפח הצריכה לנפש ל-120 מטרים מעוקבים תיצור תנאים נוחים להתפשטות מגפות ומחלות. קיימים בירדן עשרה סכרים, החל מהראשונים (סכר כפרין ושרחביל ב-1967) ועד לסכר היחידה (2006). הסכרים מהווים סיפור הצלחה בהבטחת מים, פיתוח חקלאות ותיירות, והעשרת מי התהום. סכר אל-ואלה שתרם לזרימה רציפה בנחל, פיתוח חקלאות ותיירות. אולם אחוז אגירת המים בסכרים ירד מ-53% בשנת 2007 ל-41% בשנת 2008.

## רשימה
הרשימה הבאה מציגה את הסכרים הקיימים בירדן ומידע רלוונטי אודות כל אחד מהם, כולל הקיבולת שלהם, המחוז בו הם נמצאים, זמני הבנייה שלהם והשימושים העיקריים במימיהם:

המידע על פי אתר האינטרנט של ממשלת ירדן.

### סכרים בבנייה

## הערות שוליים

*
ירדן, סכרים
נחתנית דרכים

**נַחְתָנִית דְּרָכִים** (שם מדעי: *Brachythemis impartita*) היא מין של שפירית ממשפחת הטיסניתיים ממרכז וצפון אפריקה, דרום אירופה והמזרח התיכון. היא נחשבה בעבר כתת-מין של *B. leucosticta*. בישראל היא נפוצה ביותר בכל חלקי הארץ.

## תיאור
זוהי שפירית קטנה, אורכה 25–34 מ"מ ואורך הכנפיים האחוריות הוא 20–26 מ"מ. לזכר גוף כחול כהה עד שחור. לכנפיו דגם ייחודי של פסי כנף כהים ורחבים לרוחב הכנף, ממרכז הכנף עד מרחק קצר מהפטרוסטיגמה; הם עלולים להיות חיוורים אצל פרטים טריים, אך הם מתכהים ככל שהנחתנית מתבגרת. לנקבה גוף בצבע חום-חולי, צידי החזה מפסופסים בשחור, ועל הבטן פסי אורך שחורים עד שלושת המקטעים האחרונים, שהם שחורים לחלוטין. בכנפיים פסי רוחב בדומה לזכר, אך לרוב הם דהויים ולעיתים חסרים לחלוטין.

לשני הזוויגים עיניים מפוספסות (בולט יותר בעיניים הבהירות של הנקבה), ולפטרוסטיגמה צבע ייחודי: היא לבנבנה כשהקצה הרחוק מהגוף כהה.

## אקולוגיה
על-פי נתונים מטורקיה, עונת התעופה של הבוגרים היא אפריל עד אוקטובר.

### תפוצה
נחתנית הדרכים מצויה ממרכז אפריקה דרומה עד לרפובליקה הדמוקרטית של קונגו וטנזניה, צפונה דרך אפריקה ועד לים התיכון. תפוצתה משתרעת גם למזרח התיכון, שם היא מצויה בחצי האי ערב, הלבנט, קפריסין ודרום אנטוליה. היא התפשטה לדרום אירופה ותועדה שם לראשונה בפורטוגל בשנת 1957, אך כעת היא מצויה גם בספרד, סרדיניה, קורסיקה, סיציליה והחל מ-2015 גם באיטליה היבשתית.

### בית גידול
נחתנית הדרכים היא מין החובב נהרות איטיי זרימה, אגמים ומים שקטים בנופים פתוחים למדי. היא תעדיף מים עם מצעים רכים יותר כמו חול ואולי בוץ. גם היא וגם *B. leucosticta* ידועות באפריקה בהרגלן לעקוב ולעוף סביב בעלי חיים גדולים, כולל אנשים, כדי לתפוס חרקים המופרעים ממהלכם. בתחום תפוצתן, הנחתניות יכולות להיות המינים הנפוצים ביותר של שפיראים.

## טקסונומיה
ממוזער| חוות נגאונדבה
ממוזער| נוף נגאונדבה
*Brachythemis impartita* נחשבה בעבר למין יחיד (שם נרדף) תחת *B. leucosticta*, אך צוין כבר כי הזכרים הבוגרים נצפים בשני מופעים, וכי תפוצת מופעים אלה חופפת במרכז אפריקה. אף על פי שלא ניתן היה להבדיל בין הנקבות, ההבדלים בין הזכרים היו עקביים, במיוחד צבע איברי המין ופסי הכנף. השם *Brachythemis impartita* ניתן לפרטים שנאספו בחוות נגאונדבה בקמרון ותוארו תחת השם *Zonothrasys impartitus* על ידי פרדיננד קארש ב-1890. קמרון נמצאת בתחום של *B. impartita* ולכן אלה הוגדרו כנאוטיפים. ייתכן שבמקום שבו שני המינים חופפים, *B. leucosticta* מתרבה על מצעים בוציים בעוד *B. impartita* מעדיף אזורים חוליים יותר.

## גלריה

קובץ:'Brachythemis impartita' (Northern Banded Groundling). - Flickr - gailhampshire (1).jpg|זכר. פסי הרוחב בכנפיים מהווים סימן זיהוי בולט
קובץ:Brachythemis impartita שפירית הדרכים.jpg|זכר
קובץ:Libélula (Brachythemis impartita), parque nacional de Amboseli, Kenia, 2024-05-22, DD 57.jpg|זכר
קובץ:'Brachythemis impartita' (Northern Banded Groundling). Female - Flickr - gailhampshire (1).jpg|נקבה, דגם הפטרוסטיגמה הייחודי בולט
קובץ:'Brachythemis impartita' (Northern Banded Groundling). Immature Male - Flickr - gailhampshire.jpg|זכר צעיר. ניתן לראות את העיניים המפוספסות
קובץ:'Brachythemis impartita' (Northern Banded Groundling). Immature male. - Flickr - gailhampshire.jpg|זכר צעיר


## קישורים חיצוניים

## הערות שוליים

קטגוריה:טקסונים שתוארו בידי פרדיננד כרש
קטגוריה:בעלי חיים שתוארו ב-1890
קטגוריה:שפיריות
מרדכי קוסובר

**מרדכי קוסובר** (ביידיש: **קאָסאָוועֶר**; נהגה: **מרדכֶ'ה**; 1908 – 3 בדצמבר 1969) היה חוקר יידיש, פרופסור לספרות עברית בברוקלין והמנהל הראשון של ספריית ייוו"א בניו יורק.

## ביוגרפיה
נולד בווילנה, למד בתיכון היהודי בעיר. בסביבות שנת ה'תרפ"ה, 1925, עלה לארץ ישראל, וב-1928 הגיע לירושלים ולמד ב.

בשנת 1937 היגר לארצות הברית והתמנה כמנהל הראשון של ספריית ייוו"א, מוסד שעם מייסדיו בווילנה עמד בקשר הדוק מאז היווסדו.

את תואר הדוקטור שלו קיבל מאוניברסיטת ג'ונס הופקינס. הוא היה מחבר פורה והדפיס מספר רב של מאמרים חשובים (ביניהם מאמר ידוע על היידיש בתשובות הב"ח, רבי יואל סירקיס) וכן כמה ספרים. כן הכין לדפוס ביבליוגרפיות של כתבי יעקב שאצקי ויצחק ריבקינד.

קוסובר פרסם מאמרים בעיתונים: וילנער טאג, ליטערארישע בלעטער, דער טאג, הדואר, יידישע שפראך ופארווערטס.

ספרו "Arabic Elements in Palestinian Yiddish" העוסק באלמנטים ערביים (454 מילים כאלו) שהשתרבבו ליידיש הארצישראלית עד שנות ה-30 של המאה ה-20, מבוסס על עבודת הדוקטורט שלו וראה אור בהוצאת ראובן מס בישראל, בשנת 1966.

## קישורים חיצוניים
* Kosover, Mortkhe (Mordecai), ערכו באתר לקסיקון ספרות היידיש החדשה ("Leksikon Fun Der Nayer Yidisher Literatur") 
* 
;מספריו
* 

## הערות שוליים

קטגוריה:חוקרי ספרות עברית
קטגוריה:חוקרי השפה היידית
קטגוריה:יהודים ליטאים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת ג'ונס הופקינס
קטגוריה:מהגרים מארץ-ישראל לארצות הברית
קטגוריה:אמריקאים שנולדו ב-1908
קטגוריה:אמריקאים שנפטרו ב-1969
מיקסטייפ קינגסטון – תל אביב

"**מיקסטייפ קינגסטון – תל אביב**" הוא מיני אלבום של להקת הסקא והרגאיי התקווה 6 אשר יצא ב-1 בפברואר 2018.

שם האלבום משלב בתוכו את הערים קינגסטון בירת ג'מייקה ואת העיר תל אביב ממנה מגיעה הלהקה.

## שירים מהמיני אלבום
במיני האלבום נכלל גרסה חדשה לשירם בעולם שלה מאלבומם הכי ישראלי תחם השם "Sky Clear בעולם שלה" בהשתתפות ריצ'י ספייס אשר משלב גם מילים בשפה האנגלית.

בנושא יצאו מספר שירים חדשים כמו: גדול עליי, זה כל מה שיש ומת עליך.

## רשימת שירי המיני אלבום

## קישורים חיצוניים

## הערות שוליים

קטגוריה:אלבומי התקווה 6
קטגוריה:מיני-אלבומים בעברית